A Veres Péter Gimnázium környezeti nevelési programja

1. Helyzetkép

1.1 Az iskola, és az iskolai tárgyi feltételek a környezeti nevelés szempontjából

Az iskola épülete modern, de egyben otthonos. 

Alaksor: Szekrények a ruhák, váltócipő (papucs), személyes tárgyak elhelyezésére

Aula: Világos nagy tér, zöldítési lehetőséggel. Az aulában, rendezvények, ünnepségek, gálák, bemutatók, kiállítások, előadások, vetítések folyamatosan tarhatók.

Tantermek: 5-10-is saját terem biztosított az osztályok számára, amit tisztán tartanak, otthonosan berendeznek a diákok, és személyes tárgyaikat, illetve az osztály értékeit őrzik. A termek világosak, több osztályteremben ergonómikus íróasztal-, és szék felszereléssel. Osztálytermekben, televízió és 5-8-ig videó lejátszó biztosított.

Tornaterem: kettéválasztható, két fiú és két leány öltöző biztosított zuhanyzóval, mosdókkal, mellékhelyiséggel. 

Egyéb helyiségek: környezeti vizsgálatokhoz alapfelszereléssel rendelkező laboratórium, diákönkormányzati szoba, orvosi szoba, pszichológus szobája, könyvtár, olvasószoba, zeneterem, kézműves foglalkozásokhoz  szükséges felszerelést tartalmazó műhely, számítógépes terem, konditerem, szintenként két helyen megfelelő felszereltséggel rendelkező toalett, ebédlő.

Az iskola udvara: beton labdarúgópálya, teniszpálya, futópálya, kosárlabdapálya, távolugró pálya, zöld terület

1.2 Az iskola környezete

A lakótelepi környezet hátrányait Óbuda természeti és épített értékei kompenzálják. A közelben mind a városi épített környezet, mind pedig a csendes falubeli utcák megtalálhatóak és tanulmányozhatóak, a számos természeti érték (pl.: Gőtés-tó, Róka-hegy) mellett. Az iskolai programoknak szerves része a közeli művelődési ház kínálata. Az iskola nagy hangsúlyt fektet Óbuda megismertetésére, közvetlen környezetünk tanulmányozására, melynek során, terepgyakorlatokon is részt vesznek a diákok

2. Erőforrások:

A környezeti nevelés szempontjából elengedhetetlen feltétel,hogy az iskolai élet résztvevői egymással és külső intézményekkel, szervezetekkel jó munkakapcsolatot alakítsanak ki. 

A, nem anyagi erőforrások

* iskolán belüli együttműködés

- tanárok

- diákok

- iskola pszichológus

- védőnő, doktornő

- szülők

- nem pedagógus munkakörben foglalkoztatottak

* iskolán kívüli együttműködés

- fenntartó

- környezeti neveléssel is foglalkozó intézmények (pl. múzeumok, állatkert, parkerdő, nemzeti park)

- civil szervezetek

- hivatalos szervek

* iskola büfé

B, anyagi erőforrások
* saját erőforrások

- fenntartó által biztosított költségvetés

- költségvetés

- saját bevétel

* külső erőforrások

- alapítvány

- pályázat

- szülői támogatások

3. Megvalósított környezeti nevelési tevékenységeink

Nyári táborok: Vízi túra, Kézműves tábor, Olvasó tábor, Erdélyi Turisztika tábor

Tanulmányutak

Csereprogram

Túra szakkör 

Erdei iskola

Osztálykirándulások

Élősarok diákgondozással

Iskolaújságban, évkönyvben környezetvédelmi és természettudományos írások cikkek

A 8-ik évfolyamig minden diáknak kötelező délutáni sporttevékenység helyi biztosítása

5.-6. évfolyamon ebéd utáni szabadidős foglalkozás a szabadban

Tehetséggondozás külső kapcsolatok segítségével

Kiállítások szervezése

Környezetvédelmi, természettudományos versenyekre való felkészítés, versenyzés

Ünnepnaptár: az aktuális ünnepekről rövid ismertető, illetve kiállítás

Az iskola környezetének gondozásával osztályfőnöki órákon a mindenkori kilencedik évfolyam foglalkozik

Teremdíszítési verseny

Drogprevenció témakörben előadás szervezése szülők számára

Folyamatos papírgyűjtés, elemgyűjtő, nyomtató patrongyűjtő

4. Alapelvek, célok

Iskolánk feladatának tekinti, hogy olyan értékrendszert alakítson ki a diákságban, amelynek alapját képezi az élet, és minden létező tisztelete. Ez az erkölcsi alapvetés pillérét képezi a természeti értékek megőrzésére, és azokkal harmonikus együttélésre való törekvést, továbbá magával vonja az ember felelősségtudatot mind a természet, mind pedig saját élete, és a társadalom szempontjából. Nevelési céljaink ahhoz igazodnak, hogy a diákok megfelelő ismeretekkel rendelkezzenek az egészséges életmód kialakításához, amelynek része a testi és a lelki egészség, valamint célunk, hogy az egyén, a megszerzett értékrendszeréhez méltóan képes legyen a közösség, illetve, a társadalom felelős, és aktív részesévé válni.

Pedagógiai célok

a) az általános célokra vonatkozó érték- és szokásrendszer érzelmi, értelmi, esztétikai és erkölcsi megalapozása

b) az ökológiai gondolkodás kialakítása, fejlesztése

c) rendszerszemléletre nevelés

d) holisztikus és globális szemléletmód kialakítása

e) lokális és globális környezettudatosság kialakítása, az összefüggések felismertetése

f) fenntartható fejlődésre nevelés, az elveivel való azonosulás elősegítése 

g) érzelmi és értelmi környezeti nevelés

h) tolerancia és segítő életmód kialakítása

i) az állampolgári – egyéb közösségi – felelősség felébresztése

j) az életminőség fogyasztáson túlra mutató eleminek keresése

k) az egészséges életmód fontosságának megértetése

l) az egészség és a környezet összefüggéseinek felismertetése 

m) az egészség és társadalom összefüggéseinek felismertetése

n) a helyzetfelismerés, az ok – okozati összefüggések felismerése képességének kialakítása, fejlesztése 

o) jövőbetekintő gondolkodás fejlesztése

p) problémamegoldó gondolkodás, döntésképesség fejlesztése

q) tevékenységre, aktív szerepvállalásra, közösségi tevékenységre, együttműködésre való nevelés

Feladatok

· természeti – épített – szociális környezetünk ismerete, óvása, fejlesztése

· helyi értékek és problémák feltérképezése



· helyi környezetvédelmi és egészségvédelmi célok megfogalmazása 

· lakóhely megismerése (értékek, gondok – a megoldás módjai) 

· hagyományok védelme: család – iskola – település – nemzet szinteken

· a kommunikáció fejlesztése (szülők, öreg diákok, iskola környezetében élők)

· alapvető egészségvédelmi, és egészség megőrzési ismeretek átadása

· az egészségre káros szokások biológiai-élettani-pszichés összetevőinek megismertetése

Az iskola környezeti nevelési programja a 2003/2004. tanévben

	Cél
	Tevékenység
	Célcsoport
	Módszer

	Környezeti nevelés köré szerveződő nem hagyományos tanórai foglalkozások létrehozása
	Intenzív hét szervezése évente egyszer
	5-9 évfolyam
	Projekt módszer

Játékok, Versenyek

Terepi gyakorlatok

Vizsgálat, kísérlet

	Szelektív hulladékgyűjtés továbbfejlesztése
	1. komposztáló létrehozása az udvaron

2. alumínium dobozok gyűjtése
	Diákok, tanárok (közvetve szülők)
	Gyűjtőakciók

Megvalósításhoz: pályázatok

Projektmódszer

	Zaj, Légszennyezés csökkentése, zöldítés
	Az iskola környezetének, és az iskolaudvar zöldítése: fák, sövény ültetése, gondozása
	Diákok, tanárok
	Folyamatos



	Madárvédelem
	Madáretetők kihelyezése
	Diákcsoport
	Aktív munka, megfigyelés

	Az iskolaudvar gondozása
	Iskolakert létesítése
	Diákok gondozásával
	Közösségépítés, aktív diákmunka (kertészkedés)

	Takarékos energiagazdálkodás
	Takarékos izzók elhelyezése, felesleges működés megszüntetése
	
	

	Egészséges életmód feltételeinek javítása és fontosságának hangsúlyozása
	Egészséges táplálékok, és italok árusítása a büfében
	Iskolaközösség
	Megbeszélés

	Oktatástechnológiai fejlesztés
	1. Az eszközpark bővítése

2. Díszítő és egyben ismeretterjesztő szemléltető anyagok kihelyezése a szaktantemekeben
	
	

	Jeles napok ünneplése
	Akciók szervezése
	Diákok, tanárok
	Aktív, kreatív munka


3. Tanulásszervezési és tartalmi keretek

1, Hagyományos tanórai foglalkozások

Az adott témához rendeljük hozzá a megfelelő környezetvédelmi vonatkozásokat. Az óra jellege határozza meg, hogy melyik problémát milyen módon és módszerrel dolgozzuk fel. A szemléltetés hagyományos, audiovizuális és informatikai lehetőségei mellett laborfoglalkozásokat is alkalmazunk, így tanulóink komoly elméleti és gyakorlati alapokat szereznek környezetünk megóvása terén. Kiemelten fontosnak tartjuk a diákok elemző, következtető képességének fejlesztését.

Az egyes tantárgyak környezeti nevelési feladatai

* Magyar nyelv és irodalom

- ismerjék meg az anyanyelv gazdagságát, a tájnyelv, a köznyelv és az irodalmi nyelv egymásra hatását;

- legyenek képesek lényeges és lényegtelen információk közötti különbségtételre;

- sajátítsák el a média elemzésének technikáját

- ismerjék meg az irodalmi művekben megjelenő természeti és környezeti értékeket, harmonikus kapcsolatokat;

- legyenek képesek irodalmi szövegek alapján problémafelvetésekre, vitára, véleményalkotásra, érvelésre;

- tudjanak hivatalos iratokat (petíciókat, kérvényeket, javaslatokat) készíteni;

- törekedjenek anyanyelvük védelmére;
* Történelem

- értsék és tudják, hogyan, mikor és milyen emberi tevékenységek révén alakult át a természet;

- tudják értelmezni, hogyan hatottak és kölcsönösen vissza- a környezeti változások a gazdálkodásra, az életmódra, a közösségi normák alakulására;

- ismerjék meg a helyi történelmi értékeket, alakuljon ki bennük a hagyományok tisztelete;

- értsék meg az egész világot érintő globális problémákat;

* Idegen nyelv

- váljanak érzékennyé a természet szeretetére a jól megválasztott szövegek feldolgozásának segítségével;

- legyenek érzékenyek a hazai környezeti problémákra és ismerjék meg a nyelv segítségével más országok hasonló problémáit;

- ismerjék más országok környezetvédelemmel foglalkozó szervezeteit és azok munkáit;

- a környezetvédelmi problémákra önállóan, csoportmunkában, projekt-munkában választ keresni;

- fejlődjön az idegen nyelvi kommunikációképessége

* Matematika

- legyenek képesek a környezeti mérések eredményeinek értelmezésére, elemzésére statisztikai módszerek alkalmazásával;

-  tudjanak táblázatokat, grafikonokat készíteni és elemezni;

- logikus gondolkodása, a szintetizáló és a lényegkiemelő képessége fejlődjön;

- tudják megfigyelni az őket körülvevő környezet mennyiségi és térbeli viszonyait;

- váljanak képessé egy adott témához megfelelő adatok kiválogatására, gyűjtésére és feldolgozására;

- ismerjenek konkrét, a valós életből vett példákat, és legyenek képesek ezeket elemezni, tudjanak megfelelő következtetéseket levonni;

- legyenek képesek reális becslésekre;

- alakuljon ki bennük a rendszerben való gondolkodás képesség;

* Fizika

 - ismerjék meg az élő szervezetre káros fizikai hatások (sugárzás, zaj, rezgés) egészségkárosítását;

- akarják, tudják a káros hatások kibocsátásának csökkentését elérni;

- ismerjék fel a fizikai törvényszerűségek és az élőlények életjelenségei közötti analógiákat, valamint az élő és élettelen közötti kölcsönhatásokat;

- tudják értelmezni a környezet változásának törvényszerűségeit, s ennek tudatában keressék a megoldásokat a globális környezeti problémákra;

- a természettudományos ismeretek alapján a környezeti erőforrásokat felelősséggel használó, előregondolkodó felnőttekké váljanak;

-  tudják megfogalmazni, megadni a környezeti változások fizikai magyarázatát;

* Biológia

- ismerjék meg a globális környezeti problémákat és azok megelőzési, illetve mérséklési lehetőségeit;

- ismerjék és szeressék a természeti és az épített környezetet;

- ismerjék meg az élőlények alapvető szervezeti-működési jellemzőit, fedezzék fel azok között az ok-okozati összefüggéseket;

- ismerjék meg a környezet-egészségügyi problémákat;

- legyenek képesek az egészségügyi problémák megelőzésére és mérséklésére;

- sajátítsák el a testi-lelki egészséget megőrző életviteli technikákat

- alakuljon ki a diákokban ökológiai szemléletmód;

* Kémia

- rendelkezzenek a környezetbiztonsághoz szükséges ismeretekkel;

- törekedjenek a környezettudatos magatartás kialakítására;

- legyenek képesek a környezeti elemek egyszerű vizsgálatár, az eredmények értelmezésére;

- értsék meg a különböző technológiák hatását a természeti és épített környezetre, valamint becsüljék meg ezek gazdasági hatásait;

*Földrajz

- szerezzenek tapasztalatot, gyűjtsenek élményeket a közvetlen élő és élettelen környezetükről;

- érzékeljék és értékeljék a környezetben lezajló változásokat, mint a természeti és társadalmi folyamatok hatásainak eredményeit;

- ismerjék meg a világ globális problémáit;

- ismerjék meg és őrizzék a természeti és az emberalkotta táj szépségeit;

* Filozófia

- értsék meg, hogy a filozófia történetén keresztül megmutatható az ember és természet egységének megbomlása;

- lássák, hogy milyen módon alakult ki az ember uraloma jutása a természet felett;

- legyenek képesek követni az értékek alakulását a különböző történelmi korokban;

- legyenek képesek megismerni a törvényszerűségeket és csak az azok által adott lehetőségeken belül akarjanak változtatni az emberiség érdekében;

* Etika

- tanuljanak meg a természet minél kisebb mértékű károsítása mellett teljes életet élni;

- mérjék fel, hogy utódainknak is itt kell majd megfelelő módon élni;

- értsék meg, hogy a természet összetevői hasznosságuktól függetlenül is értéket képviselnek;

- alakuljon ki elkötelezettségük a környezeti kérdésekkel kapcsolatban;

* Ének

- ismerjék fel a természeti és a művészeti szépség rokonságát és azonosságát;

- ismerjék meg a természet zenei ábrázolásának módjait;

- fedezzék fel a természet szépségeinek megjelenését a népdalokban;

- vegyék észre a zene közösségerősítő, közösségteremtő szerepét;

- tudjanak különbséget tenni a zene értékei és a zenei környezetszennyezés között;

* Rajz és vizuális kultúra

- ismerjék fel a természeti és a művészeti szépség rokonságát és azonosságát;

- ismerjék meg a természet képzőművészeti ábrázolásának lehetőségeit;

- ismerjék és tudják, hogy a hagyományápolás a fenntarthatóság egyik alappillére;

- tudjanak példákat említeni a népi építészet, díszítőművészet hazai előfordulásaira;

- ismerjék a természetes alapanyagok használatát;

- legyenek képesek alkotásokat létrehozni a környezetnevelési témaköröknek megfelelően;

- ismerjék a tárgyi világ formanyelvi elemeit, a tartalom és a forma összefüggését,

- tudjanak példákat mondani a környezetvédelmi szempontok szerinti formatervezésre;

- kutassanak fel, ismerjenek meg helyi építészeti emlékeket;

* Tánc és dráma

- tudjanak improvizálni természeti jelenségeket a tánc és dráma eszközeivel;

- sajátítsák el a néptánc elemeit;

* Testnevelés

- fedezzék fel, értsék meg, hogy a környezeti hatások jelentős mértékben befolyásolják, egészséges testi fejlődésüket;

- legyenek tisztában azzal, hogy testnevelés és a sport nélkülözhetetlen az élményszerű tapasztalatszerzésben, az emberi kapcsolatokban, az együttműködés és a tolerancia fejlesztésében;

- értsék és tapasztalják meg a szabadtéri foglalkozásokon keresztül, hogy a környezetszennyezés az egészségre veszélyes;

- igényeljék, hogy a sportoláshoz lehetőség szerint természetes anyagokból készüljenek az eszközök, és a tornaszerek;

- sajátítsanak el régi magyar, mozgást igénylő népi játékokat;

2, Nem hagyományos tanórai foglalkozások

- A nyolc év folyamán minden osztály legalább egyszer egy hetet tölt erdei iskolában, hagyományőrző táborban, nomád táborban.

- Mind az ötödik, mind a hatodik évfolyamnak kerület-, ill. városismereti vetélkedőt kell beiktatnia az osztályfőnöki délutánok keretébe.

- A IX. évfolyam minden hónap más-más péntekén végez karbantartási munkákat az iskola udvarán, ill. szűkebb környezetünkben.

- Az V. évfolyam gyalogos és biciklis közlekedési alapismereteket sajátít el.

- Hagyományaink és kultúránk megőrzése érdekében évenként rendezünk vers- és prózamondó, ill. énekzenei versenyt iskolánk összes tanulójának részvételével. Mind egyéni, mind osztály kategóriában indulnak a diákok.

3, Tanórán kívüli programok

- A tanulók környezet- és természetvédelmi versenyeken vesznek részt ( pl. Kitaibel Pál Biológia verseny, Csapody Vera emlékverseny, Curie Környezetvédelmi vetélkedő, ÖKO-7 verseny)

- Osztályszépítési és tisztasági versenyen méretnek meg az egész év folyamán az osztályok.

- Idegennyelvi fordítóversenyeinken környezetvédelemmel kapcsolatos témák igen gyakran kerülnek elő.

- Ünnepek előtt természetes anyagokból készíthetnek ajándékot a diákok.

- A nyári táborok munkáiból ill. az évközi feladatokból jeles napok alkalmából és szülői bemutatókkor kiállítást szervezünk.

- Az évközi múzeum, hangverseny, színház, állatkert, planetárium látogatás a tanult anyag mélyebb megértését és többrétű rögzítését ill. integrálását segíti elő.

- Szakköreink száma és témája igen sokrétű, melyekkel a diákok érdeklődését igyekszünk felkelteni adott tárgy iránt, kiemelve az önálló munka és a csapatmunka előnyeit és lehetőségeit.

- DÖK napunk (DÖNCI) erősíti a diákok személyes elkötelezettségét az iskola és annak hagyományai iránt és fejleszti toleranciájukat.

4. Módszerek

JÁTÉKOK

a) Szituációs 

b) Memóriafejlesztő

c) Kombinációs 

d) Érzékelést fejlesztő 

e) Ráhangolást segítő

f) Bizalomerősítő

g) Kapcsolatteremtést segítő

h) Drámapedagógia

MODELLEZÉS

a) Hatásvizsgálatok

b) Rendszermodellezés

c) Előrejelző 

d) Működő modellek készítése, elemzése

RIPORT MÓDSZER

a) Kérdőíves felmérés

b) Direkt riportok

c) Fotóriport

PROJEKT MÓDSZER

TEREPGYAKORLATI MÓDSZEREK

a) Terepgyakorlatok

b) Táborok

c) Térképkészítés

d) Egyszerű megfigyelések

e) Célzott megfigyelések, mérések

AKTÍV, KREATÍV MUNKA

a) Természetvédelmi és fenntartási munkák

b) Madárvédelmi feladatok 

c) Szelektív hulladékgyűjtés

d) Rend- és tisztasági verseny

KÖZÖSSÉGÉPÍTÉS

a) Csoportszervezés a környezet-egészségügyi nevelés érdekében

MŰVÉSZI KIFEJEZÉS 

b) Vizuális művészet a környezeti nevelésben

c) Irodalmi alkotások 

d) Zeneművészet

e) Fotóművészet

f) Táncművészet

g) Népművészet

h) Esztétikai érzékenység és élmény fejlesztése

i) A tanulók önkifejezése a művészetek nyelvén

5. Taneszközök

Ismerethordozók tanulók számára:

Az iskolai könyvtárban a csoportmunkához használhatóan (néhány példányban):

· Határozók

· Ökológia (terep- és laboratóriumi) vizsgálatok elvégzéséhez kiadványok (pl. nemzeti parkokról, tájakról, helyi értékekről)

· Folyóiratok (Élet És Tudomány, National Geographic, Természet Világa)

· Internet-hozzáférés

Tanárok számára:

· Szakmai-módszertani kiadványok

Eszközök:

· Multimédiás segédanyagok, videofilmek, Internet-hozzáférés és az ezek használatához szükséges hardverek (laptop, projekttor, tv, videó)

· Vízvizsgálati és egyéb terepi mérőkészletek (pl. környezetanalitikai kofferek)

· Távcsövek, mikroszkópok (lehetőség szerint sztereó-mikroszkóp is legyen közte), digitális és tükörreflexes fényképezőgép, videokamera

· Transzparens- és diasorozatok, faliképek, plakátok

6. Környezet

Fontos megtervezni az iskola környezetének alakítását, s azt, hogy ezen keresztül hogyan válhat az iskola környezet-barátabbá, miképpen alakíthatja az ott dolgozók és tanulók életmódját környezet-tudatosabbá.

Ehhez járulhatnak hozzá az alábbiak:

· Anyag- és energiatakarékos iskolaüzemeltetés és tanórai mozzanatok

· Pedagógusok, dolgozók példamutatása, melyhez a munkaköri leírások módosítása is hozzájárulhat

· A szelektív hulladékgyűjtés következetes megvalósítása

· Termek, folyosók és az udvar zöldítése, a tantermek organikus díszítése

· Élősarok (állatház) kialakítása és gondozása

· A tömegközlekedési eszközök, a kerékpáros és gyalogos közlekedés népszerűsítése

· Az iskolai ismeretterjesztés tanórán kívüli eszközeinek jobb kihasználása (faliújság, iskolaújság, iskolarádió, helyi média)

7. Kommunikáció

Iskolán belül

A tantestület tagjainak felkészítése történjen meg a környezeti nevelési program kidolgozása után. Ez továbbképzésekkel, előadásokkal, környezetvédelmi programokba való bevonásukkal érhető el.

A diákokat zöld faliújságon, iskolarádión, illetve személyes kapcsolattartáson, tanórákon keresztül tájékoztatjuk az aktualitásokról.

A diákok kiselőadások tartásával, házidolgozatokkal mutatják be tárgyi hozzáértésüket és ezzel fejlesztjük magabiztosságukat, kiállásukat. Iskolánk évkönyve biztosítja, hogy diákjaink és azok szülei ill. partnereink megismerjék az év folyamán elért eredményeinket és szemezgethessenek az elkészült munkákból.

Iskolán kívül

Az iskolában történő eseményekről a szülőket bemutatókon tájékoztatjuk az elért eredményeinkről. A helyi televízió ill havi lap iskolai életünkről, eredményeinkről pontos információt ad a kerület számára. A zöld mozgalmak akcióiról, kampányairól, pályázati lehetőségekről különféle zöld kiadványok, mint pl. Kukabúvár, Lélegzet, Ökotáj, TermészetBúvár és az elektronikus kommunikáció révén szerzünk tudomást.
8. Minőségbiztosítás

A közoktatás minőségfejlesztését az intézményi minőségirányítási program hívatott segíteni.

A folyamatos értékelés minden hatékony program alapvető eleme. Fontos, hogy az értékelési folyamatról tájékoztatni kell az érintetteket, a tanulókat. Az értékelés célja:

- a tanulók észlelési tudatossága, ismereti, környezeti etikája, állampolgári cselekvési készségei hogyan fejlődtek;

- a program hatékonyságának meghatározása;

- a tantervi tartalom egységének és értelmes sorrendiségének ellenőrzése;

- annak meghatározása, hogy a tanulók hogyan fogták fel a tapasztalatokat, hogyan válaszoltak azokra és azok miképp hatottak rájuk;

- a tanárok és diákok hogyan fogadták az új tanítási stratégiákat, illetve tanulási tevékenységeket;

- a program költséghatékonyságának meghatározása;

- a tanárokat, az iskola vezetését, az iskola épületét vagy az egész körzetet érintő szolgáltatások meghatározása, megtervezése, javítása,

- a közvélemény a tanulók tevékenységének eredményeképp bekövetkezett változásának meghatározása;

- szerezzenek személyes tapasztalatokat a környezeti konfliktusok együttműködéssel történő kezelésében és megoldásában;

- a tanárok a környezeti nevelés színvonalának megőrzése, a hiányterületek pótlása miatt a fenntartható fejlődés egyik alapgondolatát az élethosszig tartó tanulást tartsák szem előtt, vegyenek részt pedagógus továbbképzéseken.

Az eredményesség vizsgálatára alkalmazandó módszerek:

- kérdőív

- különböző megfigyelések

- nyomon követő rendszer

- egyéni vagy csoportos beszélgetések

Értékelő jelentés tartalma:

- célok

- tevékenységek

- elért eredmények

- következtetések

- javaslatok
